作者：曹勋
词牌/韵律：竹马子・竹马儿

paragraphs: 喜韶景才回，章台向晓，官柳舒香缕。
正和烟带雨，遮桃映杏，东君先与。
乍引柔条萦路。
娇黄照水，经渭城朝雨。
翠惹丝垂，玉阑干风静，轻轻搭住。
到此曾追想，陶潜旧隐，忆隋堤津渡。
三眠昼永凝露。
更许黄鹂娇语。
似怕日暖，飞花成絮，拟雪堆绣户。
待放教婆娑，如眉处、笼歌舞。